amanoisuno/poet huggingface dataset:
讀後漢逸人傳二首 張謂
子陵沒已久，讀史思其賢。誰謂潁陽人，千秋如比肩。嘗聞漢皇帝，曾是曠周旋。名位苟無心，對君猶可眠。東過富春渚，樂此佳山川。夜臥松下月，朝看江上煙。釣時如有待，釣罷應忘筌。生事在林壑，悠悠經暮年。於今七裏瀨，遺跡尚依然。高臺竟寂寞，流水空潺湲。龐公南郡人，家在襄陽裏。何處偏來往，襄陽東陂是。誓將業田種，終得保妻子。何言二千石，乃欲勸吾仕。鸛鵲巢茂林，黿鼉穴深水。萬物從所欲，吾心亦如此。不見鹿門山，朝朝白雲起。采藥複采樵，優遊終暮齒。
同孫構免官後登薊樓 張謂
昔在五陵時，年少心亦壯。嘗矜有奇骨，必是封侯相。東走到營州，投身似邊將。一朝去鄉國，十載履亭障。部曲皆武夫，功成不相讓。猶希虜塵動，更取林胡帳。去年大將軍，忽負樂生謗。北別傷士卒，南遷死炎瘴。濩落悲無成，行登薊丘上。長安三千里，日夕西南望。寒沙榆塞沒，秋水灤河漲。策馬從此辭，雲山保閑放。
代北州老翁答 張謂
負薪老翁往北州，北望鄉關生客愁。自言老翁有三子，定知此別必零落，不及相隨同死生。盡將田宅借鄰伍，近傳天子尊武臣，強兵直欲靜胡塵。安邊自合有長策，
湖上對酒行 張謂
夜坐不厭湖上月，晝行不厭湖上山。眼前一尊又長滿，即今相對不盡歡，別後相思複何益。茱萸灣頭歸路賒，
贈喬琳 張謂
去年上策不見收，今年寄食仍淹留。羨君有酒能便醉，如今七貴方自尊，羨君不過七貴門。丈夫會應有知己，
邵陵作 張謂
嘗聞虞帝苦憂人，只為蒼生不為身。已道一朝辭北闕，斑竹年來筍自生，白蘋春盡花空落。遙望零陵見舊丘，
寄李侍禦 張謂
柱下聞周史，書中慰越吟。近看三歲字，遙見百年心。價以吹噓長，恩從顧盼深。不栽桃李樹，何日得成陰。
寄崔灃州 張謂
共襆台郎被，俱褰郡守帷。罰金殊往日，鳴玉幸同時。五馬來何晚，雙魚贈已遲。江頭望鄉月，無夜不相思。
送裴侍禦歸上都 張謂
楚地勞行役，秦城罷鼓鼙。舟移洞庭岸，路出武陵溪。江月隨人影，山花趁馬蹄。離魂將別夢，先已到關西。
送青龍一公 張謂
事佛輕金印，勤王度玉關。不知從樹下，還肯到人間。楚水青蓮淨，吳門白日閑。聖朝須助理，絕莫愛東山。
送韋侍禦赴上都 張謂
天朝辟書下，風憲取才難。更謁麒麟殿，重簪獬豸冠。月明湘水夜，霜重桂林寒。別後頭堪白，時時鏡裏看。
餞田尚書還兗州 張謂
忠義三朝許，威名四海聞。更乘歸魯詔，猶憶破胡勳。別路逢霜雨，行營對雪雲。明朝郭門外，長揖大將軍。
送杜侍禦赴上都 張謂
避馬台中貴，登車嶺外遙。還因貢賦禮，來謁大明朝。地入商山路，鄉連渭水橋。承恩返南越，尊酒重相邀。
道林寺送莫侍禦 張謂
何處堪留客，香林隔翠微。薜蘿通驛騎，山竹掛朝衣。霜引台烏集，風驚塔雁飛。飲茶勝飲酒，聊以送將歸。
別睢陽故人 張謂
少小客游梁，依然似故鄉。城池經戰陣，人物恨存亡。夏雨桑條綠，秋風麥穗黃。有書無寄處，相送一沾裳。
郡南亭子宴 張謂
亭子春城外，朱門向綠林。柳枝經雨重，松色帶煙深。漉酒迎山客，穿池集水禽。白雲常在眼，聊足慰人心。
早春陪崔中丞浣花溪宴得暄字 張謂
旌節臨溪口，寒郊鬥覺暄。紅亭移酒席，畫鷁逗江村。雲帶歌聲颺，風飄舞袖翻。花間催秉燭，川上欲黃昏。
宴鄭伯璵宅 張謂
正月風光好，逢君上客稀。曉風催鳥囀，春雪帶花飛。堂上吹金管，庭前試舞衣。俸錢供酒債，行子未須歸。
夜同宴，用人字 張謂
北斗回新歲，東園值早春。竹風能醒酒，花月解留人。邑宰陶元亮，山家鄭子真。平生頗同道，相見日相親。
過從弟制疑官舍竹齋 張謂
羨爾方為吏，衡門獨晏如。野猿偷紙筆，山鳥汙圖書。竹裏藏公事，花間隱使車。不妨垂釣坐，時膾小江魚。
揚州雨中張十七宅觀妓 張謂
夜色帶寒煙，燈花拂更然。殘妝添石黛，豔舞落金鈿。掩笑須欹扇，迎歌乍動弦。不知巫峽雨，何事海西邊。
登金陵臨江驛樓 張謂
古戍依重險，高樓見五梁。山根盤驛道，河水浸城牆。庭樹巢鸚鵡，園花隱麝香。忽然江浦上，憶作捕魚郎。
同王征君湘中有懷 張謂
八月洞庭秋，瀟湘水北流。還家萬里夢，為客五更愁。不用開書帙，偏宜上酒樓。故人京洛滿，何日複同遊。
官舍早梅 張謂
階下雙梅樹，春來畫不成。晚時花未落，陰處葉難生。摘子防人到，攀枝畏鳥驚。風光先占得，桃李莫相輕。
玉清公主挽歌 張謂
學鳳年猶小，乘龍日尚賒。初封千戶邑，忽駕五雲車。地接金人岸，山通玉女家。秋風何太早，吹落禁園花。
別韋郎中 張謂
星軺計日赴岷峨，雲樹連天阻笑歌。南入洞庭隨雁去，不醉郎中桑落酒，教人無奈別離何。
送皇甫齡宰交河 張謂
將軍帳下來從客，小邑彈琴不易逢。樓上胡笳傳別怨，今日相如輕武騎，多應朝暮客臨邛。
杜侍禦送貢物戲贈 張謂
銅柱朱崖道路難，伏波橫海舊登壇。越人自貢珊瑚樹，由來此貨稱難得，多恐君王不忍看。
春園家宴 張謂
南園春色正相宜，大婦同行少婦隨。竹裏登樓人不見，山簡醉來歌一曲，參差笑殺郢中兒。
西亭子言懷 張謂
數叢芳草在堂陰，幾處閑花映竹林。攀樹玄猿呼郡吏，官屬不令拘禮數，時時緩步一相尋。
辰陽即事 張謂
青楓落葉正堪悲，黃菊殘花欲待誰。水近偏逢寒氣早，自恨不如湘浦雁，春來即是北歸時。
送僧 張謂
童子學修道，誦經求出家。手持貝多葉，心念優曇花。得度北州近，隨緣東路賒。一身求清淨，百毳納袈裟。鐘嶺更飛錫，爐峰期結跏。深心大海水，廣願恒河沙。此去不堪別，彼行安可涯。殷勤結香火，來世上牛車。
同諸公遊雲公禪寺 張謂
共許尋雞足，誰能惜馬蹄。長空淨雲雨，斜日半虹霓。簷下千峰轉，窗前萬木低。看花尋徑遠，聽鳥入林迷。地與喧聞隔，人將物我齊。不知樵客意，何事武陵溪。
哭護國上人 張謂
昔喜三身淨，今悲萬劫長。不應歸北斗，應是向西方。舍利眾生得，袈裟弟子將。鼠行殘藥碗，蟲網舊繩床。別起千花塔，空留一草堂。支公何處在，神理竟茫茫。
送盧舉使河源 張謂
故人行役向邊州，匹馬今朝不少留。長路關山何日盡，滿堂絲竹為君愁。
題長安壁主人 張謂
世人結交須黃金，黃金不多交不深。縱令然諾暫相許，終是悠悠行路心。
長沙失火後戲題蓮花寺 張謂
金園寶刹半長沙，燒劫旁延一萬家。樓殿縱隨煙焰去，火中何處出蓮花。
早梅 張謂
一樹寒梅白玉條，迥臨林村傍溪橋。不知近水花先發，疑是經春雪未銷。
贈趙使君美人 張謂
紅粉青蛾映楚雲，桃花馬上石榴裙。羅敷獨向東方去，漫學他家作使君。
句 張謂
稽山賀老粗知名，吳郡張顛曾不易。奔蛇走虺勢入坐，驟雨旋風聲滿堂。（《贈懷素》。見《顏真卿集》）